cyanic-selkie/wikianc huggingface dataset:
Բջջային հավելվածների դասակարգում
Պրոգրեսիվ վեբ ծրագրեր
Վեբ հավելվածները աշխատում են մայրենի ծրագրերի նման, բայց մուտք են գործում ձեր բջջային սարքի վեբ զննարկչի միջոցով։ Դրանք ինքնուրույն ծրագրեր չեն ՝ այն իմաստով, որ ձեր սարքում պետք է կոդ ներբեռնեն և տեղադրեն։ Նրանք իրականում արձագանքում են կայքերին, որոնք հարմարեցնում են դրա օգտագործողի ինտերֆեյսը այն սարքին, որի վրա օգտվողն է։ Քանի որ բոլոր անձնական տվյալների շտեմարանները պահվում են սերվերի վրա, օգտվողները կարող են մուտք գործել ցանկացած սարքից, երբ առկա է ինտերնետ կապ։ Փաստորեն, երբ բախվում եք վեբ ծրագիր «տեղադրելու» տարբերակին, այն հաճախ պարզապես էջանշում է կայքի URL- ը ձեր սարքում։ Վեբ ծրագրերը մշակվում են HTML5, CSS, JavaScript, Ruby և նմանատիպ ծրագրավորման լեզուների միջոցով, որոնք օգտագործվում են վեբ աշխատանքի համար։ Վեբ հավելվածի տեսակներից մեկը Պրոգրեսիվ վեբ հավելվածն է (PWA), որը հիմնականում բնիկ ծրագիր է, որն աշխատում է զննարկչի մեջ։ PWA- ները առաջարկում են այլընտրանքային մոտեցում բջջային հավելվածների ավանդական զարգացմանը `շրջանցելով հավելվածների խանութներն ու հավելվածների տեղադրումները։ PWA- ներն այն վեբ հավելվածներն են, որոնք օգտագործում են զննարկչի մի շարք հնարավորություններ, ինչպիսիք են `անցանց ռեժիմում աշխատելը, ֆոնային գործընթաց վարելը և սարքի հիմնական էկրանին հղում ավելացնելը։ Առավելություններն կայանում են նրանում որ այն հիմնված է վեբի վրա և կարիք չկա հարմարեցնել պլատֆորմի հետ։ Սա կրճատում է զարգացման ծախսերը։ Բացի այդ, ներբեռնելու բան չկա։ Դրանք տեղ չեն զբաղեցնի ձեր սարքի հիշողության մեջ, ինչպես հարազատ հավելվածը, ինչը հեշտացնում է տեխնիկական սպասարկումը։ Օգտատերերը կարիք չունեն ներբեռնել թարմացումը հավելվածների խանութում։ Բայց մյուս կողմից վեբ հավելվածները ամբողջովին կախված են սարքի կողմից օգտագործվող զննարկչից։ Կլինեն մի գործարկիչներ, որոնք հասանելի կլինեն մեկ զննարկչի շրջանակներում, բայց հասանելի չեն լինի մեկ այլ բրաուզերում, նաև քանի որ դրանք վեբ-կայքերի <<պատյաններ>> են, դրանք ամբողջովին անցանց չեն աշխատելու։ Նույնիսկ եթե դրանք անցանց ռեժիմ ունեն, սարքին դեռ անհրաժեշտ կլինի ինտերնետ կապ ՝ ձեր սարքում պահեստավորված տվյալները պահելու, ցանկացած նոր տվյալներ առաջարկելու կամ էկրանին եղածը թարմացնելու համար։
Հիբրիդային բջջային ծրագրեր:
Սրանք վեբ ծրագրեր են, որոնք արտաքինից հարազատ հավելվածների տեսք ունեն։ Նրանք կարող են ունենալ հիմնական էկրանի հավելվածի պատկերակ, պատասխանատու դիզայն, արագ կատարում, նույնիսկ կարող են գործել անցանց, բայց դրանք իրականում վեբ հավելվածներ են։ Հիբրիդային հավելվածի կառուցումը շատ ավելի արագ և տնտեսական է, քան հայրենի ծրագիրը։ Բոլոր պլատֆորմների համար մեկ կոդի բազան ապահովում է էժանագին սպասարկում և սահուն թարմացում։ Հասանելի են լայնորեն օգտագործված API- ներ, ինչպիսիք են գիրոսկոպը, աքսելերոմետրը, աշխարհագրական դիրքը։ Դրանք նաև արագորեն բեռնվում են, իդեալական են դանդաղ ինտերնետ կապ ունեցող երկրներում օգտագործման համար և օգտնվողներին տալիս են կայուն օգտագործման փորձ։ Մյուս կողմից, հիբրիդային ծրագրերը չունեն կատարողականություն, արագություն և ընդհանուր օպտիմալացում, օրինակ ՝ հայրենի ծրագրերի նման։ Բացի այդ, կան որոշակի նախագծման խնդիրներ, որոնք կապված են հավելվածների անկարողության` երկու կամ ավելի հարթակներում ճիշտ նույն կերպ վարքագիծ դրսևորելու հետ։
Աղբյուրներ
https://thinkmobiles.com/blog/popular-types-of-apps/
https://clevertap.com/blog/types-of-mobile-apps/
Գրականություն
International Journal of Advanced Research in Science, Engineering and Technology.
Automatic Classification of Mobile Apps Reviews for Requirement Engineering: Exploring The Customer’s Need from The Healthcare Mobile Applications.
Դասացուցակ վաղվա համար
«Դասացուցակ վաղվա համար» («Расписание на завтра»), խորհրդային գունավոր մանկական գեղարվեստական կինոնկար, որը բեմադրել է ռեժիսոր Նիկոլայ Ալեքսանդրովիչն «Էկրան» կինոստուդիայում 1976 թվականին ։
Հեռուստաֆիլմը բաղկացած է երեք փոքր քնարական պատմություններից, որոնց կենտրոնական դեմքերը երեք ընկերներ են։
Սյուժե
Ֆիլմ խորհրդային դպրոցականների բարոյական կայացման մասին։ Ֆիլմի սյուժեն բաղկացած է երեք պատմություններից, որոնցից յուրաքանչյուրում դպրոցականները լուծում են բարդ բարոյական խնդիրներ՝ ընտրություն կատարելով հօգուտ լավի, խղճի և ընկերության։
Օլեգ Դմիտրիևիչը (Օլեգ ժակով) ղեկավարում է դպրոցը նախապատերազմյան ժամանակներից սկսած։ Երիտասարդ մանկավարժները նրան կոչում են «մեր ծերունին»։ Մի անգամ իր տանը նա աշակերտներին նախապատերազմյան շրջանի իր աշակերտների աշխատանքները ցույց տալիս գտնում է մի գրություն, որը նվիրված է ոմն «Ն»-ի։ Դպրոցականները որոշում են գտնել այդ աղջկան։ Այդ ժամանակ մի աղջիկ ցանկանում է սովորել չմուշկներով սահել, իսկ անգլերենի ուսուցիչը (Նինա Զոտկինա) փորձում է լեզու գտնել աշակերտների հետ։
Արտաքին հղումներ
Կատեգորիա:Խորհրդային ֆիլմեր Կատեգորիա:Ֆիլմեր դպրոցի մասին Կատեգորիա:1976 ֆիլմեր Կատեգորիա:Բնօրինակում անաղբյուր հոդվածներ
Անտառամեջ (գյուղ, Արցախ)
Անտառամեջ, գյուղ Արցախի Հանրապետության Քաշաթաղի շրջանում՝ շրջկենտրոնից 46 կմ հյուսիս-արևմուտք՝ Շալուա գետի միջին հոսանքի ձախափնյա ձորալանջին։
Պատմություն
Ազատագրվել է 1993 թվականի մարտին, բնակեցվել՝ 1996 թվականին, Ադրբեջանից բռնագաղթած հայ փախստականներով։ 1998 թվականի հունիսի 6-ին Արցախի օրենքով գյուղը վերանվանվել է Անտառամեջ ։
2020 թվականի Արցախյան երկրորդ պատերազմի արդյունքում գյուղը հայաթափվել և անցել է Ադրբեջանի հսկողության տակ ։
Բնակչություն
2003 թվականի տվյալներով բնակչությունը 26 մարդ է։
Բնակավայրի ազգաբնակչության փոփոխությունը.
Տնտեսություն
Զբաղվում են անասնապահությամբ և այգեգործությամբ։
Սուրբ Լավրենտիոս
Ծանոթագրություններ
Կատեգորիա:Կանադայի գետեր Կատեգորիա:ԱՄՆ-ի գետեր Կատեգորիա:Սահմանային գետեր
Աննա Դարագան
Աննա Միխայլովնա Դարագան (А́нна Миха́йловна Дарага́н, ), ռուս մանկավարժ և մանկագիր։
Կենսագրություն
Աննա Դարագանը մանկավարժ և պետական գործիչ Միխայիլ Անդրեևիչ Բալուգյանսկու դուստրն է։ Ստացել է տնային կրթություն։ 1832 թվականի սեպտեմբերի 2-ին ամուսնացել է կապիտան Պյոտր Միխայլովիչ Դարագանի հետ, ով հետագայում դարձել է Տուլայի նահանգապետ (1850-1865)։ Նրանք ամուսնացել են Սանկտ Պետերբուրգում՝ Եկատերինյան ինստիտուտի եկեղեցում։
Ռուսական «Յոլկա» և «Յոլկա։ Սուրբ Ծննդյան նվեր» պատկերազարդ այբուբենի հեղինակն է (Մաս II. - Սանկտ Պետերբուրգ, 1846), որը կիրառվել է դպրոցներում ավելի քան հիսուն տարի և բազմիցս վերահրատարակվել է։ Ի տարբերություն այդ ժամանակվա շատ այբբենարանների, ընթերցանության ձեռնարկում օգտագործվել են միայն աշխարհիկ տեքստեր։ Գրագիտություն սովորեցնելու համար օգտագործվել է վանկային մեթոդը, մինչդեռ տառերի յուրացումը հիմնված է եղել հնչյունների, այլ ոչ թե անվանումների համապատասխանության վրա։ Այբբենարանը ներառել է մեթոդական ուղեցույց՝ դասընթացի մշակումներով։
Նրա հրատարակած «Ընթերցանություն երեխաների համար սուրբ պատմությունից» (Սանկտ Պետերբուրգ, 1848) գիրքը պարունակում է աստվածաշնչյան պատմությունների վերապատումներ, որն ուղեկցվում է կրոնական և դաստիարակչական առակներով։ Նա նաև հրատարակել է հանրամատչելի գիրք՝ «Երեխաների համար պատմվածքներ, կենդանիների մասին բնական պատմություններ» (Սանկտ Պետերբուրգ, 1849)։
Գրքերն արժանացել են կայսրուհի Ալեքսանդրա Ֆեոդորովնայի ուշադրությանը, և Աննա Միխայլովնա Դարագանը 1849 թվականին նշանակվել է Մոսկվայի Ելիզավետինյան ուսումնարանի տնօրեն, 1850-1856 թվականներին՝ Սանկտ Պետերբուրգի Նիկոլաևյան որբերի ինստիտուտի ղեկավար, իսկ 1857 թվականին՝ Տուլայի մանկատան հոգաբարձու։
Հետագայում, «Ուղեցույց մանկապարտեզների համար Ֆրիդրիխ Ֆրյոբելի մեթոդով» գրքում (Սանկտ Պետերբուրգ, Վոլֆի հրատ., 1862) առաջին անգամ ռուսական մանկավարժական հանրությանը ներկայացվել է գերմանացի մանկավարժ և կրթության տեսաբան Ֆրիդրիխ Ֆրյոբելի նախադպրոցական կրթական համակարգը։
Աննա Դարագանը մահացել է սրտի անբավարարությունից 1877 թվականի մարտին։ Թաղվել է Վիլնայի ուղղափառ Եվֆրոսինիևսկոյե գերեզմանատանը, ամուսնու՝ գեներալ-լեյտենանտ Պյոտր Դարագանի (1800-1875) գերեզմանի կողքին։
Արտաքին հղումներ
Կատեգորիա:Ռուսական կայսրության մանկագիրներ Կատեգորիա:Կին մանկագիրներ Կատեգորիա:Ռուս գրողներ Կատեգորիա:Ռուս մանկավարժներ
(973) Արալիա
(973) Արալիա (Aralia), աստերոիդ աստերոիդների գոտու արտաքին մասում։ Հայտնաբերվել է 1922 թվականի մարտի 18-ին Կառլ Ռեյնմուտի կողմից Հայդելբերգում ։
Միջին հեռավորությունը Արեգակից կազմում է 3,211124 ա. մ., առավելագույնը մոտենում է 2,8543 ա. մ. հեռավորության վրա և հեռանում 3,568 ա. մ. ։ Արեգակի շուրջ մեկ ամբողջական պտույտ է կատարում 2101,76 երկրային օրվա ընթացքում, իր ուղեծրով շարժվելով միջինում 0,171285 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 15,81° անկյուն։
Արտաքին հղումներ
Կատեգորիա:1922 թվականին հայտնաբերված աստղագիտական մարմիններ Կատեգորիա:Կառլ Ռեյնմուտի կողմից հայտնաբերված աստերոիդներ Կատեգորիա:Աստերոիդների գոտու արտաքին մասի աստերոիդներ
Օտարագիր հայ գրողներ
Օտարագիր հայ գրողներ, Սփյուռքում հայ գրողների մի մասի ստեղծագործության լեզուն օտար է։ Ավանդաբար առաջին օտարագիր հայ գրողը համարվում է Խաչատուր Ոսկանը։ Օտարագրությունը «մայր» մշակույթի պատմության մի մասն է. այն մի երևույթ է, որ արտաքուստ «յուրային» չէ, սակայն ունի ազգային արմատներ։ Օտարագիր հայ գրողներին հետաքրքրել են սեփական ժողովրդի ճակատագիրը, Մեծ եղեռնը, ազգային արմատների ու դիմագծի որոնումը։
Անգլերեն են ստեղծագործել Մայքլ Առլենը («Այս հմայիչ մարդիկ», 1924 թ., «Կանաչ գլխարկը», 1924 թ., «Լեդի Քրիսթին», 1928 թ.), մեծանուն գրող Վիլյամ Սարոյանը («Ձեր կյանքի ժամանակը», 1939 թ., Պուլիցերյան մրցանակ, «Անունս Արամ է», 1940 թ., «Կոտորածն մանկանց», 1952 թ., «Հայրիկ, դու խենթ ես», 1956 թ., «Մայրիկ, ես սիրում եմ քեզ», 1957 թ., «Վայրեր, որտեղ ես եղել եմ», 1972 թ., «Պատահական հանդիպումներ», 1977 թ., և այլն), Լևոն-Զավեն Սյուրմելյանը («Ձեզ եմ դիմում, տիկիններ և պարոններ», 1945 թ., «98,6°», 1950 թ.), Փիթր Սուրյանը («Միրի», 1957 թ., «Դարպասը», հայերեն թարգմանություն՝ 2011 թ.), Մայքլ Առլեն Կրտսերը («Աքսորականներ», 1970 թ., «Հայկական մի դատավճիռ», 1973 թ., «Ուղևորություն դեպի Արարատ», 1975 թ., «Հայկական օրագրություն», 1991 թ., հայերեն հրատարակված՝ «Դեպի Արարատ», 2000 թ.), Դայանա Տեր-Հովհաննիսյանը («Ինչպես ընտրես քո անցյալը», 1978 թ., «Ժամանակի մասին», 1987 թ., «Հացի երգը, աղի երգը», 1990 թ.), Փիթր Բալաքյանը («Պայծառության տխուր օրեր», 1983 թ., «Ճակատագրի սև շունը», 1998 թ.), ֆրանս. և ռուսումնական՝ Անրի Թրուայան («Սարդը», «Ձկնորսանոց», երկուսն էլ՝ 1938 թ., Գոնկուրյան մրցանակ՝ 1938 թ., «Քանի աշխարհը կա», հ. 1-3, 1947-1950, «Սգավոր ձյունը», 1952, «Արդարների լույսը», հ. 1-5, 1955-1962, «Մոսկվացին», հ. 1-3, 1974-1975), ֆրանս.՝ Ռուբեն Մելիքը («Աշխարհին համերաշխություն», 1946 թ., «Հորիզոն անցնողները»," 1948 թ., Ապոլիների մրցանակ, «Ուր արյուն է հոսել», 1955 թ., «Միացյալ երգը», հ. 1-2, 1960-1967 թթ., Ֆրանսիայի ակադեմիայի Մեծ մրցանակ, «Մարմին ինձնով կենդանի», 1976 թ., ֆրանսիական գրողների մրցանակ, «Թափոր», 1984 թ.), Վահե Քաչան («Ակն ընդ ական», 1955 թ., «Կարթ», 1957 թ., «Սեղմված բռունցքներ», 1958 թ., «Արարչի ութերորդ օրը», 1960 թ., «Գիշատիչների խնջույքը», 1960 թ., «Գավազան», 1961 թ., «Հրեայի մահը», 1968 թ., «Աղմուկ, որ լսվում էր», 1979 թ.), բուլղ.՝ Սևդա Սևանը («Քար քարի վրա», 1974 թ., «Ռոդոսթո, Ռոդոսթո...», 1983 թ., «Որևէ տեղ Բալկաններում», 1987 թ., «Տեր-Ձոր», 1996 թ.), իսպաներեն, անգլերեն և հայերեն՝ Ալիսիա Կիրակոսյանը («Մեկ օր, հինգ ձայն», 1966 թ., «էություն և կետադրություն», 1967 թ., «Հակակշիռ», 1972 թ., «Մոխիրներից հետո և նամակ առ Հայաստան», 1972, «Անդենական զրույցներ», 1992 թ., «Ամբողջական երկեր», 2005 թ., և այլն ), իտալ.՝ Անտոնիա Արսլանը Մուտքագրեք չձևավորված տեքստը այստեղ («Արտույտների ագարակը», 2004 թ.) և ուրիշներ։
Օտարագիր հայ գրողների համար կազմակերպվել են համաժողովներ [1-ին (2005 թ.), 2-րդ (2007 թ.), 4-րդ (2011 թ.), բոլորն էլ՝ Երևանում, 3-րդը՝ Լոս Անջելեսում (2009 թ.), որոնց մասնակցել են տարբեր երկրներում ստեղծագործող գրողներ և թարգմանիչներ։ Նրանք մեծ ներդրում ունեն հայ գրականությունը, հայկական իրողություններն օտար երկրներում ներկայացնելու, ազգային ինքնության պահպանման գործում։
Կատեգորիա:Հայ գրականություն
Սամանթա Ֆոքս
Սամանթա Ֆոքս (Samantha Fox, ամբողջական անունը` Սամանթա Կարեն Ֆոքս (Samantha Karen Fox), ), բրիտանացի նախկին մոդել, dance-pop ժանրի երգչուհի, երգահան և դերասանուհի։ 1988 թվականին արժանացել է Brit Awards-ի մրցանակին։
Կենսագրություն
Սամանթա Ֆոքսը ծնվել է Լոնդոնի Իստ-Էնդ թաղամասում ` շուկայական առևտրով զբաղվող Պատրիկ Ջոն Ֆոքսի և Քերոլ Էնն Ուիլքենի ընտանիքում։ Նա ունի կրտսեր քույր և ևս մեկ քույր` հոր երկրորդ ամուսնությունից։ Մանկության տարիներին Սամանթան հաճախել է սըր Թոմաս Մորի դպրոցը, որտեղ արդեն իսկ դրսևորում էր հակումներ թատրոնի նկատմամբ։ Առաջին անգամ բեմ է բարձրացել երեք տարեկանում, իսկ հինգ տարեկանից դպրոցում ստանում էր դերասանական վարպետության դասեր։ 1976 թվականին` 10 տարեկան հասակում, մասնակցել է BBC-ի «No Way Out» հեռուստատեսային պիեսին։ 11 տարեկանից արդեն զբաղված էր Ջուդի Դենչի Mountview Theatre School-ում։ երաժշտության նկատմամբ հետաքրքրությունը բերեց նրան, որ նա 14 տարեկանից արդեն երգում էր իր ստեղծած խմբում, իսկ մեկ տարի անց թողարկեց իր առաջին ձայնասկավառակը։
Մոդելային կարիերան
1983 թվականի սկզբին Սամանթայի մայրը, իր դստեր լուսանկարները ուղարկեց The People թերթի խմբագրություն, որը անց էր կացնում սկսնակ մոդելների «Face and Shape of 1983» մրցույթը։ Լուսանկարները ժյուրիի անդամներին դուր եկան և հրապարակվեցին։ Շուտով Սամանթային հրավիրեցին հայտնի բրիտանական The Sun թերթի երրորդ էջի համար կատարվող փորձերին։ Ծնողները Սամանթային թույլ տվեցին լուսանկարվել կիսամերկ և մի քանի օրից նրա լուսանկարները հրապարակվեցին։ Ծագումով լինելով իսկական կոկնի, ունենալով շիկահերի հիասքանչ արտաքին, կուրացնող ժպիտ և կրծքերի ոչ փոքր չափս, Սամանթան դարձավ հայտնի մոդել։ Շուտով նա նույնիսկ մեկ քառորդ ֆունտ միլիոնով ապահովագրեց իր կուրծքը և երեք տարի շարունակ համարվում էր լավագույն մոդել։ Սամանթան, նույնիսկ տղամարդկանց համար նախատեսված ամսագրերի էջերին` սկսեց հայտնվել ամբողջովին մերկ լուսանկարներով։ Արդեն 20 տարեկանում Սամանթան ձեռք էր բերել բրիտանական «սեքս-խորհրդանիշ»-ի համբավ։ 1996 թվականին նա լուսանկարվեց Playboy ամսագրի համար։ Դրանք Սամանթայի` մերկ վիճակում վերջին լուսանկարներն էին։
Մինչ 1991 թվականը, Սամանթայի հայրը նրա մենեջերն էր և կասկածելով, որ հայրն իր հաշվից գողացել է մեկ միլիոն ֆունտ ստերլինգ, 1995 թվականին Սամանթան դատարանի միջոցով նրանից կարողացավ ստանալ 363000 ֆունտ ստերլինգ։ Պատրիկ Ֆոքսը մահացավ 2000 թվականին։ Վերջին տաս տարիների ընթացքում նա ոչ մի անգամ չշփվեց դստեր հետ։
Մինչ 2008 թվականը, Սամանթան համարվում էր լավագույն մոդել և մշտապես զբաղեցնում էր The Sun թերթի երրորդ էջը։ 12 տարի անց նա կրկին կիսամերկ հայտնվեց թերթում, բայց այս անգամ արդեն հինգերորդ էջին։
Երաժշտական կարիերան
1980-ական թվականների կեսերին Սամանթան սկսել էր հաջող երաժշտական կարիերա։ 1985-1988 թվականներին թողարկել էր երեք երաժշտական ալբոմ։ Նա 1986 թվականին ձայնագրել էր իր դեբյուտային «Touch Me» (I Want Your Body) սինգլը, որը օվկիանոսի երկու կողմերում էլ գրավել էր հիթ-շքերթների բարձրագույն հորիզոնականները։ Նման հաջողություն ունեցել են նաև նրա «Naughty Girls» (Need Love Too) և «I Wanna Have Some Fun» հիթերը։ Իր առաջին համերգային շրջագայությունների շրջանակներում, Սամանթան այցելել է նաև նախկին ԽՍՀՄ-ի հանրապետություններ։
1991 թվականին Սամանթան թողարկել է իր չորրորդ` «Just One Night» ալբոմը, որն իրենից ներկայացնում էր նախկինի վերամշակված տարբերակը` հիփ-հոփի նշույլների օգտագործմամբ, ինչպես նաև փոփ-ռոքի ոճի երգերով։ Այն հատկապես հաջողություն ունեցավ Կանադայում։
1995 թվականին փորձելով ետ վերադարձնել նախկին համբավը, Սամանթան մասնակցեց Եվրատեսիլ երգի մրցույթին` կատարելով «Go for the Heart» երգը` „Sox“ խմբի հետ միասին և գրավեց չորրորդ տեղը։ Այնուամենայնիվ երգը հրապարակվեց և Նիդերլանդներում դարձավ հիթ։ 1997 թվականին Սամանթան թողարկեց նոր «21st Century Fox» ալբոմը` Eurodance և Hi-NRG ոճի երգերով։ 1998 թվականին նա DJ Milano-ի հետ կատարեց «Santa Maria» ակումբային երգը, որը տեղ գրավեց բրիտանական հիթերի տասնյակում, իսկ Ավստրիայում դարձավ առաջինը։ 2004 թվականին նա թողարկեց «Touch Me» (I Want Your Body)-ի ռեմեյքը` շվեդ կատարող Günther-ի հետ։ Երգը ջերմորեն ընդունվեց ողջ աշխարհի ակումբային երաժշտության երկրպագուների կողմից։ 2005 թվականին Սամանթան թողարկեց իր վերջին «Angel with an Attitude» ալբոմը։ 2008 թվականին Քիմ Ուայլդի, Սաբրինայի, Սանդրայի, Թոմաս Անդերսի և այլոց հետ միասին, ելույթ է ունեցել 80-ականների աստղերի համերգին։
Սամանթա Ֆոքսի լուսանկարների հրապարակումը Հնդկաստանում, այնպիսի ճանաչում էր բերել երգչուհուն, որ նրան հրավիրել էին բոլիվուդյան «Ռոք պարողը» («Rock Dancer» 1995 թ.) ֆիլմում նկարահանվելու։ Սամանթա Ֆոքսի երգչական կարիերան աստիճանաբար անկում ապրեց` կապված տարիքի հետ, քանի որ նրա երգերը կոմերցիոն տեսակետից այլևս ձեռնտու չէին։
Անձնական կյանքը
Սամանթա Ֆոքսը 1986-1987 և 1994 թվականներին մտերմիկ հարաբերությունների մեջ էր ավստրալիացի Պիտեր Ֆորսթերի հետ` որին համարում էր իր ողջ կյանքի սերը։ Նրանք որդեգրել էին Սայմոն անունով տղայի, սակայն վերջինս սխալմամբ մեկ շիշ ալկոհոլ խմելու արդյունքում մահացել էր։ Այնուամենայնիվ Սամանթայի ու Պիտերի ամուսնությունը այդպես էլ չկայացավ։
Կասկածները Սամանթայի սեռական կողմնորոշման վերաբերյալ, սաստկացան 1999 թվականին, երբ նա համաձայնվեց որպես դատավոր հանդես գալ լեսբուհիների գեղեցկության մրցույթին։ 2003 թվականին Սամանթան իր անձնական կյանքի մասին հանդես եկավ հայտարարությամբ. «Ես չեմ կարող անվերջ կրկնել «հնարավոր է» արտահայտությունը կամ ընդհանրապես ժխտել դա։ Ժամանակն է, որ մարդիկ իմանան, թե որտեղ է իմ սիրտը։ Մարդիկ չեն դադարում ինձ լեսբուհի անվանելուց։ Ես չգիտեմ թե ես ով եմ։ Այն, ինչ գիտեմ ես, դա այն է, որ ես սիրահարված եմ Միրային (ի նկատի ունի իր մենեջեր Միրա Սթրեթոնին)։ Ես սիրում եմ նրան խելացնորության աստիճան և ցանկանում եմ իմ ողջ կյանքն անցկացնել նրա հետ»։ 2015 թվականին, Միրա Սթրեթոնը` 60 տարեկանում մահացել է քաղցկեղից։
Ծանոթագրություններ
Կատեգորիա:Բրիտանացի երգիչներ Կատեգորիա:Անգլիացի երգիչներ Կատեգորիա:Երաժիշտներ այբբենական կարգով Կատեգորիա:Անգլիացի մոդելներ Կատեգորիա:Անգլիացի դերասաններ Կատեգորիա:Բրիտանացի երգահաններ Կատեգորիա:Անգլիացի կինոդերասանուհիներ Կատեգորիա:Թատրոնի դերասանուհիներ
Օթախչի Թաքնալի
Օթախչի Թաքնալի, գյուղ Արևելյան Հայաստանի Ելիզավետպոլի նահանգի Ելիզավետպոլի գավառում ։
Բնակչություն
1907 թվականին գյուղն ունեցել է 368 խառը բնակիչ, իսկ 1908-ին՝ 605 կովկասի թաթար բնակիչ ։
Ծանոթագրություններ
Կատեգորիա:Արևելյան Հայաստանի գյուղեր
Տիգրան Ավինյան
Տիգրան Ավինյան, հայ կուսակցական , պետական-քաղաքական գործիչ, Հայաստանի փոխվարչապետ (2018 թվականի մայիսի 11-2021 թվականի օգոստոսի 2) ։ Երևանի փոխքաղաքապետ։
Կենսագրություն
Ծնվել է 1989 թվականի փետրվարի 28-ին Երևանում ։
Ընտանիք
Ամուսնացած է, կինը՝ Մարիամ Պահլավունի։ Ունեն երեք դուստր ։
Ծանոթագրություններ
Կատեգորիա:Երևանի Ալեքսանդր Պուշկինի անվան թիվ 8 դպրոցի շրջանավարտներ Կատեգորիա:Քաղաքացիական պայմանագիր կուսակցության անդամներ Կատեգորիա:Հայ-ռուսական (սլավոնական) համալսարանի շրջանավարտներ Կատեգորիա:Հայ քաղաքական գործիչներ Կատեգորիա:Հայ պետական գործիչներ
Հաշիվների պաշտպանություն
Համակարգչային համակարգերի և ցանցերի անվտանգությունը խնդիր է, որը երկար ժամանակ անհանգստացնում է բոլորին։ Սկզբնական շրջանում անվտանգությունը կառավարությունների և զինվորականների խնդիր էր։ Հետո այն դարձավ խնդիր, որին բախվում են բազմաթիվ ֆինանսական հաստատություններ (բանկեր, ապահովագրական ընկերություններ, ներդրումային ֆոնդեր)։ Այժմ, երբ ինտերնետը և բջջային տեխնոլոգիաները լայնորեն օգտագործվում են բիզնեսում և առօրյա կյանքում։ Գրեթե բոլորը, ովքեր օգտագործում են համակարգիչ և ինտերնետ, այս կամ այն կերպ խաթարում են անվտանգությունը։ Ուսանողները, ՏՏ մասնագետները, ցանցի և անվտանգության ադմինիստրատորները և շատ ուրիշներ պետք է ծանոթ լինեն գաղտնիության, անվտանգության թեմաներին ու խնդիրներին։
Անձնական հաշիվների պաշտպանություն։
Անձնական հաշիվների պաշտպանությունը անձնական տվյալների կայքերից, բջջային հավելվածներից, վիջեթներից կամ օգտագործվող այլ ինտերակտիվ միջոցներից ստացված տեղեկատվության օգտագործումը այլոց կողմից խաթարումն է:Այն կարելի է կանխել մի քանի եղանակներով։
Անվտանգության ստուգում
Անցեք անվտանգության ստուգում ՝ ձեր հաշվի համար անհատականացված առաջարկություններ ստանալու համար, որոնք իր մեջ կարող են ներառել ՝ավելացնել կամ թարմացնել հաշվի վերականգնման ընտրանքները:Ձեր հեռախոսահամարի և էլ. փոստի հասցեի վերականգնումը անվտանգության համար հզոր գործիքներ են։ Իրենց շնորհիվ կարող եք տեղեկացված լինել, ձեր հաշվում կասկածելի գործողություններ մասին։ ԵՒ վերականգնել ձեր հաշիվը, եթե արգելափակվել է։
Ավտոմատ միացման սահմանափակում
Եթե սարքի վրա շատ հավելվածներ են կապնված անձնական հաշիվի հետ, ապա այն դառնում է ավելի խոցելի։ Տեղադրեք միայն կարևոր ծրագրերն ու զննարկչի ընդլայնումները այն սարքերում, որոնք հասանելի են զգայուն տեղեկատվությանը։ Խուսափեք անհայտ աղբյուրներից անհայտ ծրագրերի կամ հավելվածների տեղադրումից ՝ ձեր սարքն ու անձնական տեղեկությունները պաշտպանելու համար։ Հեռացրեք հավելվածներն ու զննարկչի ընդլայնումները, որոնք ձեզ անհրաժեշտ չեն։
Երկփուլային մուտքի օգտագործում (Two-factor authentication)
Երկփուլային մուտքի ընթացակարգով հիմքում ընկած սկզբունքը պարզ է. Համատեղել այն, ինչ գիտես, քո ունեցածի հետ։ Օրինակներից մեկը դեբետային քարտն է, որը պահանջում է ունենալ ինչպես ֆիզիկական քարտ, այնպես էլ PIN ձեր ինքնությունը ստուգելու համար։ Միացնելով երկփուլային մուտքի ընթացակարգը (կամ երկքայլ հաստատումը) ՝ դուք ամբողջովին չեք վստահում գաղտնաբառին։ Դա լավ է ՝ հաշվի առնելով, թե որքան պարզ են շատերի գաղտնաբառերը։
Գաղտնաբառի ճիշտ օգտագործում
'''Հիմնականում մարդկանց էլ. փոստի հաշվի անվտանգությունը խաղտված է լինում երբ ինչ-որ մեկը գիտի ձեր էլ. փոստի հասցեն և գաղտնաբառը։ Մի օգտագործեք գաղտնաբառ, որը ինչ-որ մեկը կարող է գուշակել կամ գաղտնաբառ, որը դուք օգտագործում եք նաև այլ հաշիվների համար։ Ստեղծեք եզակի գաղտնաբառ ամեն անգամ, որը կարող եք հիշել առանց այն գրելու, որը կարող է լինել կամ երկար արտահայտություն, կամ պարունակել տառեր, թվեր և նիշներ։ Խուսափեք գաղտնաբառեր մուտքագրելուց, որոնք պարունակում են ձեր անունը, ծննդյան ամսաթիվը, երեխայի անունը:'''
Ելք
Ամեն անգամ, երբ մուտք եք գործում ձեր հաշիվ, լինի դա ձեր սեփական սարքից, թե մեկ ուրիշի (օրինակ ՝ գրադարան), միշտ դուրս եկեք։ Պարզապես մի փակեք ձեր վեբ զննարկիչը կամ հավելվածը կամ անջատեք ձեր սարքը, քանի որ դա ձեզ դուրս չի հանի։ Եթե դուրս չգաք, սարքը օգտագործելուց հետո ցանկացած մարդ կարող է տեսնել ձեր էլ. փոստի հաշիվը։ Դուրս գալը օգտակար կլինի նույնիսկ ձեր սարքերում, եթե ինչ-որ մեկը վերցնի ձեր հեռախոսը կամ համակարգիչը կամ եթե դուք այն կորցնեք։ Եթե ձեր էլ.փոստը ստուգում եք ձեր բջջային հեռախոսում փոստային ծրագրի միջոցով կամ ձեր համակարգչում / դյուրակիր համակարգչում `փոստի ծրագրի միջոցով, դուք չեք կարողանա հեշտությամբ դուրս գալ համակարգից։ Այս դեպքում դուք ունեք մի քանի տարբերակ։ Կարող եք համոզվել, որ ձեր հեռախոսը կամ նոութբուքը ապահով և անվտանգ են, և կողմնակի անձինք չեն կարող մուտք գործել առանց ձեր իմացության։
Աղբյուրներ
1.https://www.cisco.com/c/en/us/index.html
2.https://www.researchgate.net/scientific-recruitment
Յուխարի-Այփլի
Յուխարի-Այփլի, գյուղ Արևելյան Հայաստանի Ելիզավետպոլի նահանգի Ելիզավետպոլի գավառում ։
Բնակչություն
1908 թվականին գյուղն ունեցել է 5880 կովկասի թաթար բնակիչ ։
Ծանոթագրություններ
Կատեգորիա:Արևելյան Հայաստանի գյուղեր
Վալդայան բարձրություն
Վալադյան բարձրություն (Валдайская возвышенность), բարձրադիր շրջան արևելա-Եվրոպական հարթավայրի հյուսիսարևմտյան մասում։ Ձգվում է ավելի քան 600 կմ երկարությամբ։ Ընդգրկում է Տիխվինի և Մեգորյան բլրաշարերը։ Ունի մորենային բլրաթմբավոր մակերևույթ։ Առավելագույն բարձրությունը 343 մ է։ Արմատական ապարները ծածկված են սառցադաշտային և ջրասառցադաշտային նստվածքներով։
Վալադյան բարձրությունից սկիզբ են առնում Վոլգա, Արևմտյան Դվինա, Մստա և այլ գետեր։ Կան բազմաթիվ լճեր։ Խիստ ճահճապատ է։ Հարավ-արևելյան ծայրամասը Վալդայան սառցապատման սահմանն է։ Համարվում է տուրսիստական շրջան։
Ծանոթագրություններ
Կատեգորիա:Աշխարհագրական տեղամասեր
Մայաների աշխարհի մեծ թանգարան
Մայաների աշխարհի մեծ թանգարան (Gran Museo del Mundo Maya de Mérida = GMMMM), հնագիտական թանգարան Մեքսիկայի Յուկատան նահանգի Մերիդա քաղաքում, որը նվիրված է Յուկատանի պատմությանն ու մշակույթին, այստեղ ապրող մայա ժողովրդին։
Թանգարանը արժանացել է Լատինական Ամերիկայի գլխավոր հնագիտական պարգևի՝ դառնալով Premio Iberoamericano CIDI կարծիքով 2012 թվականի լավագույն թանգարանը ։
Ստեղծման պատմություն
4,5 հազար մ2 մակերես ունեցող թանգարանը ստեղծվել է մեքսիկական «Grupo Arquidecture» բյուրոյի նախագծով՝ Սեյբու սուրբ ծառի տեսքով, որը միավորում է կենդանիների, ստորերկրյա և երկնային աշխարհները։ Ըստ լեգենդի՝ ծառի վրայի բնում բնակվել է Կուկուլկան՝ երկնային աստվածությունը՝ երևելի դինաստիաների և խոշոր քաղաքների հիմնադիրը ։
Թանգարանի բացումը տեղի է ունեցել 2012 թվականի սեպտեմբերի 24-ին՝ նահանգապետ Իվոնե Օրտեկա Պաչեկոյի գլխավորությամբ։ Հանդիսավոր արարողությունը ուղեկցվել է հնդկական խորհրդանշական ավանդական ծիսակարգերով, ազգային կոստյումներով մարդկանցով ։ Բացման երկրորդ արարողությունը տեղի է ունեցել 2012 թվականի դեկտեմբերի 21-ին՝ նոր նախագահ Էնրիկե Պենիա Նիետոյի և նահանգապետ Ռոնալդո Զապատո Բելոյի օրոք։ Այս արարողությունը նվիրված էր մայաների օրացույցի տարեգրությանը, որի համաձայն այդ օրը Նոր դար է սկսվել ։
Համալիրի ստեղծումն իրականացվել է «Մայա աշխարհ» (Mundo Maya) զբոսաշրջային լայնածավալ ծրագրի իրականացման շրջանակներում, որը նախատեսում էր երկրում բացել նաև մի շարք այլ թանգարաններ ։
Էքսպոզիցիա
Ավելի քան 1600 ցուցանմուշ ներկայացնում են ստելաները, կերամիկան, զարդերը, կտորեղենը, պաշտամունքի և կենցաղի առարկաները, փորագրությունները, գրքերը, պատմական փաստաթղթերը, նաև նախապատմական շրջանի ժառանգությունը ։ Առանձին էքսպոզիցիա է նվիրված Չիկսուլուբ հարվածային խառնարանին ։
Ցուցահանդեսային սրահները բաժանված են 4 թեմատիկ գոտիների՝ ազգագրության, մարդաբանության, հնագիտության և պատմության ։
Թանգարանի մոտ 2018 թվականի մարտի 11-ին քանդակագործ Ռեյնալդո Բոլիո Սուարեսի (հայտնի է Պոչելլի անվամբ) նախագծով տեղադրվել է երեքմետրանոց հուշարձան՝ նվիրված Յուրի Կնորոզովի հիշատակին, որը վերծանել է մայաների գիրը։ Պատվանդանի վրա ամրագրվել է գիտնականի կյանքի տարեթվերով գրանիտ ցուցանակը (1922-1999) և նրա կողմից արված հայտնագործության մասին երկլեզու ցուցանակը, ինչպես նաև այն խոսքերը, որոնք Կնորոզովն արտասանվել են իսպաներեն՝ Մեքսիկային մատուցած բացառիկ ծառայությունների համար Ացտեկական արծվի շքանշանի հանձնման արարողության ժամանակ։ Աշխատանքները վճարվել են Կնորոզովի անվան մեզոամերիկյան կենտրոնի և ռուսական կողմի այլ ներկայացուցիչների կողմից ։
Գտնվելու վայր և ծառայություններ
Թանգարանը գտնվում է Յուկատան նահանգի Մերիդա քաղաքում՝ Calle 60 Norte 299 E. Unidad Revolución Cordemex հասցեում ։
Թանգարանը հարմարեցված է տարեց և սահմանափակ հնարավորություններ ունեցող մարդկանց համար․ ունի մայթային վերելակ, թեքահարթակներ, Բրայլի գրերով գրություններ, հանգստի գոտիներ ։
Ցուցանմուշների նկարագրությունը ներկայացված է երեք լեզվով՝ մայաերեն, իսպաներեն և անգլերեն։ Աուդիոգիդեր կան նաև այլ լեզուներով ։
Ժան Ֆուքե
Ժան Ֆուքե (Jean Fouquet, ), ֆրանսիացի նկարիչ։
Կենսագրություն
Ֆրանսիայում Վաղ Վերածննդի հիմնադիրներից։ Մոտ 1440-1445 թվականներին ապրել է Փարիզում, 1445 թ.-ի և 1447 թ.-ի միջև այցելել Հռոմ։ 1475 թվականին հիշատակվում է որպես «արքայն նկարիչ»։ Ֆուքեի, ինչպես կրոնական («Էտյեի Շըվալիեի ժամագիրքը», 1450-1455, Կոնդե թանգարան, Շանաիյի և այլ թանգարաններ), այնպես էլ պատմական («Ֆրանսիական մեծ քրոնիկներ», Ազգային գրադարան, Փարիզ, Ջովաննի Բոկաչչոյի «Նշանավոր տղամարդկանց և կանանց կյանքը», Պետական գրադարան, Մյունխեն, երկուսն էլ՝ 1458, Հովսեպոս Փլավիոսի «Հրեական հնախոսություն», 1470-1476, Ազգային գրադարան, Փարիզ) թեմաներով գրքային մանրանկարները աչքի են ընկնում դեպքերի ռեալիստական պատկերմամբ, կոլորիտի մեղմությամբ, հեռանկարի տարրերի օգտագործմամբ։
Բնութագրման բացառիկ հավաստիությամբ են աչքի ընկնում Ֆուքեի դիմանկարները («Շառլ VII», «Կանցլեր Գ․ Ժյուվենել դեզ Յուրսեն», երկուսն էլ՝ Լուվր, Փարիզ, «Է․ Շըվալիեն Ս. Ստեփանոսի հետ», «Տիրամայրը մանկան հետ» երկպատկերի ձախ փեղկը, մոտ 1451, պետական թանգարան, Բեոլին)։
Ժան Ֆուքեն ստեղծել է նաև նրբաճաշակ կոլորիտով ու գծանկարով կրոնական թեմաներով կոմպոզիցիաներ («Տիրամայրը մանկան հետ» երկպատկերի աջ փեղկը, մոտ 1451, Գեղեցիկ արվեստների թագավորական թանգարան, Անտվերպեն, «Խաչից իջեցնելը», Ծխական եկեղեցի, Նուան)։
Հարժիսի պատմության և մշակույթի անշարժ հուշարձանների ցանկ (Սյունիքի մարզ)
Այս հոդվածը ներկայացնում է Սյունիքի մարզի Հարժիս գյուղի պատմության և մշակույթի հուշարձանների ցանկը, որը 2002 թ․ հաստատվել է Հայաստանի կառավարության կողմից ։ Ցանկում ներառված է ընդամենը 44 հուշարձան (16 միավոր)։
Ծանոթագրություններ
Կատեգորիա:Սյունիքի մարզի հուշարձանների ցանկեր
Միրիամ Օ՛Բրայեն Անդերհիլ
Միրիամ Օ՛Բրայեն Անդերհիլ, ամերիկացի լեռնագնաց, բնապահպան և ֆեմինիստ, որն առավել հայտնի էր «անտղամարդ մագլցումներով», քանի որ կազմակերպում էր վերելքներ միայն կանանց համար, հատկապես Ալպերում։
Վաղ կյանք
Միրիամ Օ՛Բրայեն Անդերհիլը ծնվել է 1898 թվականի հուլիսի 22-ին Մերիլենդ նահանգի Ֆորեստ Գլեն քաղաքում։ Նրա հայրը թերթի խմբագիր և պետական պաշտոնյա էր, իսկ մայրը`բժիշկ։ 1914 թվականին ծնողների հետ նա առաջին անգամ այցելել է Ալպեր և առաջին վերելքը կատարել Շամոնի (Ֆրանսիա) լեռան մոտակայքում։ 1920 թվականին Բրին-Մար քոլեջից ստացել է մաթեմատիկայի և ֆիզիկայի բակալավրի աստիճան, իսկ 1921 թվականին՝ նույն համալսարանից հոգեբանության մագիստրոսի աստիճան ։ Առաջին համաշխարհային պատերազմից հետո մի քանի ամառվա ընթացքում այցելել է Ալպեր և զբաղվել լեռնագնացությամբ։ 1923-1925 թվականների ընթացքում ֆիզիկա է ուսումնասիրել Ջոն Հոփքինսի համալսարանում ։ Եղել է «Ապալաչինյան լեռնագնացների ակումբի» ակտիվ անդամ իր ամբողջ հետագա կյանքի ընթացքում։
Լեռնագնացություն
1928 թվականի օգոստոսի 4-ին Օ՛Բրայենը Ռոբերտ Լ. Մ. Անդերհիլի և ուղեկցորդներ Արմանդ Շարլեի և Գ. Կաչատի հետ կատարել է ևս մեկ վերելք Ալպերում, որի երթուղին ընդգրկում էր ավելի քան 4000 մետր բարձրություն ունեցող հանրահայտ գագաթների հաղթահարում ։
1929 թվականին ֆրանսիացի ալպինիստ Ալիս Դամսմեի հետ բարձրացել է Aiguille du Grépon լեռը ։ 1930 թվականի սեպտեմբերի 3-ին ամենադժվար երթուղով բարձրացել է Ֆինստերանհորն լեռը, որը Բարնեզյան Ալպերի ամենաբարձր լեռն է։ Վերջին 24 տարվա ընթացքում նրա վերելքը եղել է այդ լեռան երկրորդ մագլցումը։
1931 թվականին Միշլին Մորինի հետ բարձրացել է Բարնեզյան Ալպերի Մյոնխ և Յունգֆրաու լեռները։
1932 թվականին Ալիս Դամսմեի հետ իրականացրել է Մաթերհորն լեռան ամբողջապես կանանց կողմից կատարած վերելքը։
1932 թվականին ամուսնացել է լեռնագնաց և Հարվարդի համալսարանի պրոֆեսոր Ռոբերտ Լ. Մ. Անդերհիլի հետ։ Նրանք ունեցել են երկու որդի՝ ծնված 1936 և 1939 թվականներին։ Երկրորդ համաշխարհային պատերազմից հետո ամուսնու հետ կատարել է բազմաթիվ մագլցումներ, այդ թվում՝ որոշ լեռներ առաջին անգամ։
Գրող և խմբագիր
1934 թվականին գրել է «Manless Alpine Climbing: The First Woman to Scale the Grépon, the Matterhorn and Other Famous Peaks Without Masculine Support» էսսեն, որը լույս է տեսել «Ազգային աշխարհագրական կազմակերպություն» ընկերության կողմից ։ Այս ակնարկը, կամ դրանից քաղվածքները, վերահրատարակվել են ալպինիզմի վերաբերյալ տարբեր գրականության մեջ ։
1956 թվականին Լոնդոնում Methuen Publishing հրատարակչության կողմից լույս է տեսել նրա ինքնակենսագրականը՝ «Give me the Hills» վերնագրով։ Այն վերահրատարակվել է ԱՄՆ-ում 1971 թվականին ։
1956-1961 թվականներին նա խմբագրել է «Ապալաչինյան լեռնագնացների ակումբի» «Ապալաչիա» ամսագիրը։
Ժառանգություն
Ռոբերտ և Միրիամ Անդերհիլի անվան մրցանակ ամեն տարի «Ամերիկյան ալպիական ակումբի» կողմից շնորհվում է «մի մարդու, ով, ընտրող հանձնաժողովի կարծիքով, ցուցադրել է լեռնագնացային արվեստի վարպետության բարձրագույն մակարդակ և ով, այս հմտության կիրառմամբ, քաջություն է ցուցաբերել, լեռնագնացության տարբեր ոլորտներում հաստատակամությամբ հասնելով ակնառու հաջողությունների»։
Վայոմինգի Քամու գետի ափին գտնվող Միրիամ Պիկն անվանվել է նրա անունով ։
Հետագա ընթերցանություն
Կատեգորիա:1898 ծնունդներ Կատեգորիա:20-րդ դարի ամերիկացի գրողներ Կատեգորիա:Ջոն Հոփքինսի համալսարանի շրջանավարտներ Կատեգորիա:20-րդ դարի ամերիկացի կին գրողներ Կատեգորիա:Ամերիկացի ֆեմինիստներ Կատեգորիա:Լեռնագնացներ Կատեգորիա:Ամերիկացի բնապահպաններ
Ռագնար Ֆորբեկ
Ռագնար Ֆորբեկ (Ragnar Forbech; ), նորվեգացի եկեղեցական և հասարակական գործիչ, աստվածաբան։
Գործունեություն
Գերմանա–ֆաշիստական օկուպացիայի (1940–1945 թթ.) ժամանակ մասնակցել է նորվեգական դիմադրության շարժմանը, պարգևատրվել Նորվեգիայի Մարտական խաչ պարգևով։ 1947–1964 թվականներին՝ Օսլոյի մայր տաճարի ռեզիդենտ–կապելլան։ 1953 թվականից Խաղաղության համաշխարհային խորհրդի անդամ, խաղաղության կողմնակից քրիստոնյաների նորվեգական միության նախագահի տեղակալ։
1921 թվականին ամուսնացել է Ռութ Քրիստենսենի հետ, ունեցել են 2 երեխա։ 1959 թվականին այցելել է ԽՍՀՄ ։
1967 թվականին հրատարակել է իր հիշողությունները «Prest på allfarvei — og utenfor» անվամբ։
Նշումներ
<references group="Ն" />
Ծանոթագրություններ
Կատեգորիա:Անձինք այբբենական կարգով Կատեգորիա:Հոգևորականներ Կատեգորիա:1894 ծնունդներ Կատեգորիա:1975 մահեր Կատեգորիա:Հուլիսի 23 ծնունդներ Կատեգորիա:Դեկտեմբերի 28 մահեր
(974) Լիոբա
(974) Լիոբա (Lioba), աստերոիդ աստերոիդների հիմնական գոտում։ Հայտնաբերվել է 1922 թվականի մարտի 18-ին Կառլ Ռեյնմուտի կողմից Հայդելբերգում ։
Միջին հեռավորությունը Արեգակից կազմում է 2,533599 ա. մ., առավելագույնը մոտենում է 2,2549 ա. մ. հեռավորության վրա և հեռանում 2,8123 ա. մ. ։ Արեգակի շուրջ մեկ ամբողջական պտույտ է կատարում 1473,01 երկրային օրվա ընթացքում, իր ուղեծրով շարժվելով միջինում 0,244398 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 5,46° անկյուն։
Ըստ Տոլենի սպեկտրալ դասակարգման պատկանում է S դասին ։
Արտաքին հղումներ
Կատեգորիա:Աստերոիդների դաս S Կատեգորիա:1922 թվականին հայտնաբերված աստղագիտական մարմիններ Կատեգորիա:Կառլ Ռեյնմուտի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Յաղուբլը (այլ գյուղ)
Յաղուբլը, գյուղ Արևելյան Հայաստանի Ելիզավետպոլի նահանգի Ելիզավետպոլի գավառում ։
Բնակչություն
1908 թվականին գյուղն ունեցել է 147 կովկասի թաթար բնակիչ ։
Ծանոթագրություններ
Կատեգորիա:Արևելյան Հայաստանի գյուղեր
Գրամոլություն
Գրամոլություն, Գրաֆոմանիա ( - «գրում եմ», - «կիրք, խելագարություն»), ստեղծագործելու հիվանդագին կիրք ։
Առաջին հրաձգային գումարտակ (Շահումյանի պաշտպանական շրջան)
Առաջին հրաձգային գումարտակ, Շահումյանի պաշտպանական շրջանի ստորաբաժանում։ Կազմավորվել է 1993 թվականի մարտին՝ մինչ այդ գործող դիվերսիոն-հետախուզական խմբի հիմքի վրա։
Գրամոլություն
Գրամոլությունն առաջանում է ստեղծագործական աշխատանքի մասին ունեցած թյուր պատկերացումից, թե իբր այն թեթև և բոլորին հասու գործ է։ Այդ պատկերացումն առաջանում է նաև սեփական ստեղծագործական հնարավորությունների գերագնահատման պատճառով։ Հաճախ գրամոլությունը (որի տարրերը կարող են լինել պրոֆեսիոնալ գրողների ստեղծագործության մեջ) ծնվում է այնպիսի ազդակներից, ինչպիսիք են՝ հնչեղ անուն վաստակելը, գրական միջավայրին պատկանելը և այլն։ Ռուսական գրականության պատմության մեջ որպես գրամոլ լայն ճանաչում ստացավ Ա. Պուշկինին իր ժառանգորդը համարող, բացասական կերպար դարձած կոմս Դ. Ի. Խվոստովը, որն ինքն էր գնում իր իսկ երկերը։ Գրամոլը կարող է լինել գրական կերպար. այսպես՝ պոետներ Ա. Կ. Տոլստոյը և Ա. Մ. Ժեմչուժնիկով ու Վ. Մ. Ժեմչուժնիկով եղբայրները կերտել են Կոզմա Պրուտկովի՝ պոետ-գրամոլի բացասական կերպարը, Ավ. Իսահակյանը՝ գրամոլ Մարտինի կերպարը («Գրական նախանձ»)։
Առաջին հրաձգային գումարտակ (Շահումյանի պաշտպանական շրջան)
Հրամանատար՝ Վ․ Գզիրյան։
Գրամոլություն
Գրամոլներին բնորոշ է իրենց քննադատաբար չգնահատելու հատկանիշը, գրական մեծության մոլուցքն ու ուրիշների կարծիքը չընդունելը։ Այստեղից էլ նրանց անսովոր ակտիվությունը, ինչ գնով էլ լինի տպագրվելու հիվանդագին ձգտումը։
Առաջին հրաձգային գումարտակ (Շահումյանի պաշտպանական շրջան)
Կատեգորիա:Արցախյան պատերազմ
Գրամոլություն
Գրականություն
Կատեգորիա:Գրականություն Կատեգորիա:Հոգեբանական երևույթներ Կատեգորիա:Գրություն
Իրենա Կարպա
Իրենա Իգորևնա Կարպա (Ірена Ігорівна Карпа, ), ուկրաինացի գրող, երգիչ, լրագրող, հեռուստահաղորդավար։ 2015 թվականի հոկտեմբերից՝ Ֆրանսիայում Ուկրաինայի դեսպանության մշակութային հարցերի գծով առաջին քարտուղար ։
Կենսագրություն
1998 թվականին ընդունվել է Կիևի ազգային լեզվաբանական համալսարան՝ ֆրանսիական բանասիրության բաժին։ 2003 թվականին ավարտելով համալսարանը՝ ստացել է արտասահմանյան բանասիրության մագիստրոսի աստիճան՝ մասնագիտանալով անգլերեն և ֆրանսերեն լեզուների գծով ։ Նրա դիպլոմային աշխատանքի թեման եղել է «Մեծ մոր նախօրինակի դրսևորումները Միշել Ուելբեքի «Տարրական մասնիկներ» և Յուրկա Իզդրիկի «Կրկնակի առյուծ» վեպերում» ։
Երաժշտություն
Դեռևս դպրոցում սովորելու տարիներին Կարպան հանդես է եկել հոգևոր երգչախմբում։ 16 տարեկանում նա ձայնագրել է իր առաջին երգը՝ «Ես չեկատիմուն եմ» ։ Համալսարանում սովորելու ընթացքում զբաղվել է վոկալով և այդ ժամանակ ծանոթացել է կիթառահար և «Фактично Самі» խմբի ղեկավար Օլեգ Արտիմի հետ։ Փորձնական կարգով նրա հետ ձայնագրել է «Повітря» էլեկտրոնային թրեքը՝ Կարպան շուտով միացել է «Фактично Самі»-ին և դարձել խմբի վոկալիստն ու բասիստը։ Իր առաջին «D.дькова гра»ալբոմը գաղտնի ձայնագրել է երեք գիշերվա ընթացքում այն ստուդիայում, որտեղ աշխատել է Արտիմը ։
Առաջին ալբոմից հետո խմբին է միացել Կարպայի ընկերը՝ Արթուր Դանիելյանը, ստանձնելով բաս-կիթառիստի դերը։ 2000 թվականին նրանք երեքով սկսել են ձայնագրել իրենց երկրորդ ալբոմը՝ «Б. П. П. (Болєзні Пєвчіх Птіц)»-ն, որն ավարտել են 2001 թվականին արդեն իր Fuck!Submarine ստուդիայում։ Հաջորդ ալբոմը՝ «Космічний вакуум»-ն, ձայնագրվել է մեկ տարի անց ։ Միաժամանակ ձայնագրվել է խմբի դեբյուտային տեսահոլովակը՝ «Код» երգը «Космічного вакуума»-ից ։
2003 թվականին Կարպան ձայնագրել է վոկալ դերերգեր հաջորդ երկու ալբոմների համար և մեկ տարով մեկնել է Ինդոնեզիա։ Նրա բացակայության ժամանակ Արտիմը և Դանիելյանը շարունակել են աշխատել ալբոմների վրա, իսկ թավջութակահար Եվգենյա Սմոլյանինովան միացել է խմբին։ 2004 թվականի վերջին թողարկվել է Kurva Cum Back-ը, որին հաջորդել է 2005 թվականին «Lo-Fi TRавми» ալբոմը։ Համաուկրաինական շրջագայության ընթացքում նրան ուղեկցել է նոր թմբկահար Անդրեյ Կոգուտը ։
2011 թվականի սեպտեմբերին Կիևի Crystal Hall ակումբում տեղի է ունեցել &Imadeaman ալբոմի շնորհանդեսը։ Ալբոմը գրվել է ավելի քան տասը տարի և ներառել է անգլերեն, իսպաներեն և ֆրանսերեն երգեր ։ Ըստ ժանրի այն իրենից ներկայացրել է տրիփ-հոփի, եվրո-փոփի, ինդուստրիալ և լատինական միքս ։ 2012 թվականի դեկտեմբերին Կարպան խմբի հետ միասին հանդես է եկել Կիևում Մերիլին Մենսոնի համերգի բացման արարողության ժամանակ ։
2015 թվականի մայիսին Qarpa-ն թողարկել է Made in China ալբոմը, իսկ հուլիսին նրանք ներկայացրել են «Розмір має значення» տեսահոլովակն ալբոմից «До побачення» երգի համար ։ 2015 թվականի նոյեմբերին խումբը ելույթ է ունեցել Kozak System-ի հետ համատեղ համերգին Կիևի Sentrum ակումբում՝ կատարելով թրեք Made in China-ից ։
Գրականություն
2001 թվականին «Фактично Самі» խմբի նախկին պրոդյուսեր Օլեգ «Մոխ» Գնատիվը (ով հետագայում դարձել է «Պերկալաբի»-ի պրոդյուսերը), Կարպայի տեքստերը ցույց է տվել իր ընկեր՝ «Հինգշաբթի» գրական ամսագրի գլխավոր խմբագիր Յուրի Իզդրիկին ։ Արդյունքում՝ «Հինգշաբթի»-ում նախ տպագրվել է «Բելյավչիկը», իսկ հետո՝ «Իերիխոնի երազները» ։ Միևնույն ժամանակ Կարպան սկսել է հրապարակվել «Молоко» երիտասարդական ամսագրում, որտեղ մինչև 2009 թվականը, «Սոյա Լոս» կեղծանունով վարել է սեքսի մասին խորագիր ։
Կարպայի առաջին գիրքը՝ «Знес Паленого»-ն, լույս է տեսել 2002 թվականին Իվանո-Ֆրանկովսկում։ Այդտեղ, ի թիվս այլ բաների, ներառված են եղել «50 хвилин трави» վիպակը և «Իերիխոնի երազները» պատմվածքը։ Այդ նույն ստեղծագործությունները, «Ґанеша і Синкопа» պատմվածքի և «Полювання в Гельсінкі» ինտերակտիվ վեպի հետ միասին կազմել են «Ֆոլիո» հրատարակչության կողմից 2004 թվականին հրատարակված «50 хвилин трави» գիրքը։ Նույն թվականին «Ֆոլիո»-ն հրատարակել է «Фройд би плакав» վեպը, որը Հարավարևելյան Ասիայում Կարպայի ճանապարհորդության արդյունքն է եղել։ Նրա չորրորդ գիրքը դարձյալ վեպ է՝ «Մարգարտյա պոռնո (Супермаркет самотності)», որը հրատարակվել է 2005 թվականին «Դուլիբի» հրատարակչության կողմից, իսկ հինգերորդը՝ «Bitches Get Everything» վեպը, որը հրատարակվել է 2006 թվականին «Ընտանեկան ժամանցի ակումբ»-ի (ԸԺԱ) կողմից։
2006 թվականին լույս է տեսնում «Фройд би плакав» վեպի լեհերեն թարգմանությունը, ինչպես նաև «Մարգարտյա պոռնո» վեպի չեխերեն և բուլղարերեն թարգմանությունները, իսկ 2007 թվականին՝ «50 хвилин трави» լեհերեն թարգմանությունը և «Մարգարտյա պոռնո»-ի ռուսերեն թարգմանությունը։ 2008 թվականին ԸԺԱ-ն վերահրատարակել է «Մարգարտյա պոռնո»-ն՝ «Супермаркет самотності։ Перламутрове порно» վերնագրով և թողարկել Կարպայի «Добло і Зло» նոր գիրքը, որը ներկայացվել է Լվովի հրատարակիչների ֆորումում։ «Добло і Зло»-ն բաղկացած է երկու մասից՝ «Привиди моєї школи» մանկության կարճ տեսարաններով և «Планета тьолок»՝ մեծահասակների կյանքի պատմություններով ։ 2009 թվականի սկզբին «Добло і Зло» գիրքն արժանացլ է «Золота булька» հակամրցանակի ։ Միևնույն ժամանակ, ըստ «Корреспондент» ամսագրի ընթերցողների վարկանիշի, գիրքն ընդգրկվել է 2009 թվականի լավագույն ուկրաինական գրքերի տասնյակում ։
2010 թվականին Կարպայի «Цукерки, фрукти і ковбаси» պատմվածքը ներառվել է «Декамерон. 10 українських прозаїків останніх десяти років» ժողովածուում, որը թողարկվել է ԸԺԱ հրատարակչության տարեդարձին ։ 2011 թվականի սեպտեմբերին լույս է տեսել «Піца „Гімалаї“» գիրքը։ Կարպան այն գրել է Հիմալայներում գտնվելու ժամանակ և նկարագրել դրա բովանդակությունը որպես «երկխոսություն քրիստոնեության և բուդդիզմի միջև» ։ 2012 թվականին ԸԺԱ-ն թողարկել է Կապայի ևս մեկ վերահրատարակություն՝ «Bitches Get Everything» «Շան որդիք հերքում են դա» վերնագրով և թողարկել իր նոր գիրքը՝ «З Роси, з Води і з Калабані»: Վերջինս հեգնանքով նկարագրում է Յարեմչեի կյանքը ԽՍՀՄ վերջին տարիներին և Ուկրաինայի անկախացումից հետո, ինչպես նաև Փարիզում աշխատող ուկրաինուհի Կրապիվայի պատմությունը ։ Գիրքն առաջին տեղն է զբաղեցրել «Գրքի զինանոց»-ում ԸԺԱ հրատարակչության լավագույն 5 վաճառքների մեջ։
2013 թվականին մեկնարկել է գրողի ինտերակտիվ նախագիծը՝ «Історії моїх жінок» անվանումով։ Այդ նախագիծը ստեղծվել է, որպեսզի կանայք կարողանան կիսվել իրենց պատմություններով ուրիշների հետ։ Շուտով լույս է տեսել համանուն պարբերական ։ 2014 թվականին լույս է տեսել Կարպայի «Письменниця, співачка, мандрівниця» ժողովածուն, որտեղ ներառված են եղել հարցազրույցներ Կարպայի, նրա սյունակագիրների և նոր ուրվագծագիրների հետ։ Նույն թվականին «Ընտանեկան ժամանցի ակումբ» հրատարակչությունը լույս է ընծայել «Babytravel. Подорожі з дітьми або, Як не стати куркою» գիրքը, երեխաների հետ աշխարհի տարբեր երկրներով ճանապարհորդելու մասին հեգնական պատմություններով ։ 2015 թվականի գարնանը Կարպան կազմել է «Волонтери. Мобілізація добра» ժողովածուն, որն ընդգրկում է անձամբ Կարպայի մի քանի ստեղծագործություններ, ինչպես նաև ուկրաինացի այլ հեղինակների բանաստեղծություններ, պատմվածքներ և էսսեներ ։
Կինո և հեռուստատեսություն
2005 թվականին Կարպան կարճ ժամանակով դարձել է ICTV-ի Sex Cetera ծրագրի (Playboy նախագիծ) հաղորդավար ։ 2006 թվականին Կարպան փորձեր է կատարել՝ իրեն դրսևորելով որպես դերասանուհի («Աուտիզմ», ռեժիսոր՝ Անպիլոգով, Ուկրաինա, «Կոմպոտ», ռեժիսոր՝ Յակուշենկով, Ռուսաստան) և «Kyiv. Limited Edition» կարճամետրաժ ֆիլմի ռեժիսոր, որը ներկայացվել է Երիտասարդություն կինոփառատոնում։
Կարպան վարել է նաև «Перша експедиція» ծրագիրը («Бортове чтиво» խորագիր) «Ինտեր» հեռուստաալիքով մինչև 2007 թվականին նրա փակվելը ։ 2007 թվականի սեպտեմբերին դարձել է նոր «MTV Ուկրաինա» ալիքի դեմքը՝ որպես MTV News-ի հաղորդավար ։ 2008 թվականի սեպտեմբերին նա տեղափոխվել է «Ուկրաինա» ալիք՝ որպես «Шустер live» հեռուստահաղորդման մատենավար։ 2012 թվականի վերջին նա «Նոր ալիք»-ում վարել է «Наши в Раше» հաղորդումը՝ նվիրված ուկրաինական արմատներով ռուսական շոու բիզնեսի աստղերին ։
Քաղաքականություն
2004 թվականի նախագահական ընտրությունների նախօրեին Կարպան ստորագրել է «Տասներկու ապաքաղաքական գրողների բաց նամակը ընտրության և ընտրությունների մասին» ընդդեմ Յանուկովիչի և ի պաշտպանություն Յուշչենկոյի ։ 2010 թվականի փետրվարին նա մասնակցել է բողոքի ակցիայի՝ ընդդեմ Ուկրաինայի Սահմանադրական դատարանի որոշման, որով հակասահմանադրական է ճանաչվել կառավարության այն որոշումը, որը հանրակրթական հաստատություններին պարտավորեցրել է «աշխատանքային ժամերին մշտապես օգտագործել ուկրաիներենը» ։ 2010 թվականի օգոստոսին նախագահ Յանուկովիչի Բեռլին կատարած այցի ժամանակ Կարպան այնտեղ բողոքի ակցիա է կազմակերպել Ուկրաինայում ժողովրդավարության սահմանափակման դեմ ։ 2011 թվականի նոյեմբերին բանտում գտնվող նախկին վարչապետ Յուլիա Տիմոշենկոյի ծննդյան օրը Կարպան լուսանկարվել է Տիմոշենկոյի ոճով շլդիկ նապաստակի հետ և հանդես եկել նրա պաշտպանությամբ ։ 2012 թվականի հոկտեմբերին նա մասնակցել է «Բաց աշխարհ բաց Ուկրաինայի համար» արվեստի և շահերի պաշտպանության նախագծին, որը նվիրված է եղել ուկրաինացիների կողմից եվրոպական վիզաների ստացման խնդիրներին ։
Եվրամայդանի ժամանակ Կարպան եղել է բողոքի ակցիաների ակտիվ մասնակից, պարբերաբար ելույթներ է ունեցել բեմում , կազմակերպել է իր զգեստապահարանի վաճառքը՝ Մայդանի համար միջոցներ հավաքելու համար , մեկնել է մարզեր՝ աջակցելու տեղական հանրահավաքներին , ցուցարարների համար սնունդ է պատրաստել ու վիրավորներին դուրս բերել ։ 2014 թվականի մարտին նա տեսաուղերձ է ձայնագրել Ղրիմի բնակիչների համար՝ դատապարտելով ռուսական ագրեսիան ։ 2014 թվականի օգոստոս-սեպտեմբերին Կարպան վաճառել է իր կաբրիոլետ Peugeot-ն և մի քանի բարեգործական համերգներ անցկացրել իր Qarpa խմբի հետ՝ ATO գոտում ուկրաինացի զինվորականներին օգնելու համար ։ Նույն թվականի աշնանը podrobnosti.ua կայքի հետ միասին նա թողարկել է մի շարք մուլտֆիլմեր «բամբակաբաճկոնների» մասին ։
2015 թվականի հոկտեմբերին Կարպան նշանակվել է Ֆրանսիայում Ուկրաինայի դեսպանատան մշակութային հարցերի առաջին քարտուղար ։ 2016 թվականին նա կազմակերպել է մի շարք միջոցառումներ Փարիզում, այդ թվում՝ Յուլիա Նոսարի «25 неприємних малюнків» քաղաքական մուլտֆիլմի ցուցահանդեսը, ուկրաինացի նկարիչների «Crimée — Lviv. Enjoy!» ցուցահանդեսը, Ուկրաինայի արվեստի տաղավարը «Եվրոպայի ափեր» փառատոնում ։
Այլ
Իրենա Կարպան նկարահանվել է էրոտիկ ֆոտոսեսիաներում FHM (նոյեմբեր 2004), Penthouse (օգոստոս 2005) և Playboy (հուլիս 2007) ամսագրերի համար։ 2009 թվականի աշնանը «Կրուգոզոր» ընկերությունում նա վարպետության դասեր է անցկացրել խոհարարության և թայերեն մերսման ոլորտում ։ 2015 թվականին մասնակցել է «Jam FM» ռադիոկայանի և Cultprostir կայքի «Селекція» շոուին ։
Անձնական կյանք
2008 թվականի մայիսին Կարպան ամուսնացել է կիևցի լրագրող և գրող Անտոն Ֆրիդլյանդի հետ։ 2009 թվականի ամռանը Կարպան և Ֆրիդլյանդն ամուսնալուծվել են։ Նույն թվականին նա ամուսնացել է ամերիկացի ֆինանսիստ Նորման Պոլ Հենսենի հետ։ Պսակադրության արարողությունը տեղի է ունեցել Սան Ֆրանցիսկոյում ։ 2010 թվականի օգոստոսին Բեռլինում ծնվել է նրանց դուստրը, ում անվանել են Կորենա Ջիա ։ 2011 թվականի հուլիսին Բարսելոնայում Կարպան ունեցել է իր երկրորդ դստերը, ում անվանել են Կայա ։
2014 թվականի մարտին Կատյա Օսադչայայի հետ հարցազրույցում Կարպան խոստովանեց, որ բաժանվել է Հենսենից ։ 2015 թվականի հոկտեմբերին Օսադչայային տված նոր հարցազրույցում նա նշել է, որ իրենք չեն ամուսնալուծվել, այլ պահպանում են «քաղաքակիրթ ամերիկա-եվրոպական հարաբերություններ»։ Միաժամանակ նա մեկնաբանել է ռուս քաղաքական տեխնոլոգ Իգոր Շուվալովի հետ իր հարաբերությունների մասին խոսակցությունները՝ ասելով, որ բարեկամություն է պահպանում նրա հետ ։
Կարպան հաճախ է ճանապարհորդում․ նա առաջին անգամ մեկնել է Ֆրանսիա 20 տարեկանում, մոտ մեկ տարի ապրել է Ինդոնեզիայի Ջավա քաղաքում, որից հետո եղել է Դոմինիկյան Հանրապետությունում և Կորդիլերներում (մեղրամիս Ֆրիդլյանդի հետ) , Նեպալում գտնվող Մուստանգ թագավորությունում (մեղրամիս Հենսենի հետ) , Հիմալայներում , Բութանում և Հնդկաստանում , Պիրենեյներում և այլն։
Արտաքին հղումներ
Կատեգորիա:Ուկրաինացի գրողներ Կատեգորիա:Եվրամայդանի մասնակիցներ Կատեգորիա:Ուկրաինացի երգչուհիներ Կատեգորիա:Ուկրաինացի կին գրողներ Կատեգորիա:Ուկրաինացի լրագրողներ Կատեգորիա:Ուկրաինացի հաղորդավարներ
Կիրովսկոե (ավան, Վոլնովախսկի շրջան)
Կիրովսկոե (Кіровське), ավան Ուկրաինայի Դոնեցկի մարզի Վոլնովախսկի շրջանում։
2001 թվականի տվյալներով Կիրովսկոե ավանում բնակվում էր 1 026 մարդ։
Արտաքին հղումներ
Կատեգորիա:Ուկրաինայի Դոնեցկի մարզի Վոլնովախսկի շրջանի բնակավայրեր Կատեգորիա:Ուկրաինայի ավաններ
Առաջին մոտոհրաձգային գումարտակ (Կենտրոնական պաշտպանական շրջան)
Առաջին մոտոհրաձգային գումարտակ, Կենտրոնական պաշտպանական շրջանի ստորաբաժանում։ Կազմավորվել է 1992 թվականի օգոստոսի 30-ին՝ 1-ին, «Ֆելիքսի» վաշտերի, «Ագոյի և Շոշի» դասակների հիմքի վրա։